CELEX: 32015R0187
Language: hu
Date: 2015-02-06 00:00:00
Title: A Bizottság (EU) 2015/187 végrehajtási rendelete ( 2015. február 6. ) a 185/2010/EU rendeletnek a kézipoggyászok átvizsgálása tekintetében történő módosításáról  EGT-vonatkozású szöveg

7.2.2015   
            
            
               HU
            
            
               Az Európai Unió Hivatalos Lapja
            
            
               L 31/18
            
         A BIZOTTSÁG (EU) 2015/187 VÉGREHAJTÁSI RENDELETE
   (2015. február 6.)
   a 185/2010/EU rendeletnek a kézipoggyászok átvizsgálása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendeletre (1) és különösen annak 4. cikke (3) bekezdésére,
   mivel:
   
               (1)
            
            
               Újabb bizonyítékok arra utalnak, hogy a terroristák újabb rejtekhelyeket próbálnak kifejleszteni a rögtönzött robbanószerkezetek számára, hogy kijátsszák a kézipoggyászok átvizsgálásával kapcsolatos meglévő légiközlekedés-védelmi intézkedéseket.
            
         
               (2)
            
            
               Ezért a 185/2010/EU bizottsági rendeletben (2) előírt bizonyos konkrét légiközlekedés-védelmi intézkedéseket módosítani kell a kézipoggyászban elrejtett rögtönzött robbanószerkezetek jelentette fenyegetés további csökkentése céljából.
            
         
               (3)
            
            
               A módosításoknak finomítaniuk kell a kézipoggyászok robbanóanyag-felderítő eszközökkel való átvizsgálásának műszaki specifikációját.
            
         
               (4)
            
            
               A módosításoknak lehetővé kell tenniük a hordozható számítógépeket és nagy elektromos készülékeket tartalmazó kézipoggyászok átvizsgálását is bizonyos feltételek mellett.
            
         
               (5)
            
            
               A 185/2010/EU rendeletet ezért ennek megfelelően módosítani kell.
            
         
               (6)
            
            
               A légiközlekedés-védelmi kockázatok minimálisra csökkentése érdekében ennek a rendeletnek a lehető leghamarabb hatályba kell lépnie.
            
         
               (7)
            
            
               Az e rendeletben előírt intézkedések összhangban vannak a polgári légi közlekedés védelmével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 185/2010/EU rendelet melléklete e rendelet mellékletének megfelelően módosul.
   2. cikk
   E rendelet a kihirdetését követő napon lép hatályba. E rendeletet 2015. március 1-jétől kezdve kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. február 6-án.
      
         
            a Bizottság nevében
         
         
            az elnök
         
         Jean-Claude JUNCKER
      
   
   
      (1)  HL L 97., 2008.4.9., 72. o.
   
   
      (2)  A Bizottság 2010. március 4-i 185/2010/EU rendelete a közös légiközlekedés-védelmi alapkövetelmények végrehajtásához szükséges részletes intézkedések meghatározásáról (HL L 55., 2010.3.5., 1. o.).
   
      MELLÉKLET
      A 185/2010/EU rendelet melléklete a következőképpen módosul:
      
                  1.
               
               
                  A 4. fejezet a következőképpen módosul:
                  
                              a)
                           
                           
                              A 4.1.2.1. pont helyébe a következő szöveg lép:
                              
                                          „4.1.2.1.
                                       
                                       
                                          Az átvizsgálás előtt a hordozható számítógépeket és más nagyobb méretű elektronikus készülékeket a kézipoggyászból ki kell venni, és külön át kell vizsgálni, kivéve, ha a kézipoggyászt C2 vagy annál magasabb szintű szabványnak megfelelő robbanóanyag-felderítő eszközzel vizsgálják át.”
                                       
                                    
                        
                              b)
                           
                           
                              A 4.1.2.8. pont helyébe a következő szöveg lép:
                              
                                          „4.1.2.8.
                                       
                                       
                                          Ha a kézipoggyászban nagyobb méretű elektromos készüléket találnak, akkor mind a kézipoggyászt az adott készülék nélkül, mind az elektromos készüléket külön újra át kell vizsgálni, kivéve, ha a kézipoggyászt C2 vagy annál magasabb szintű szabványnak megfelelő robbanóanyag-felderítő eszközzel vizsgálták át.”
                                       
                                    
                        
            
                  2.
               
               
                  A 12. fejezet a következő 12.4.2.7–12.4.2.9. pontokkal egészül ki:
                  
                              „12.4.2.7.
                           
                           
                              Minden, kézipoggyász átvizsgálására tervezett robbanóanyag-felderítő eszköznek meg kell felelnie legalább a C1 szabványnak.
                           
                        
                              12.4.2.8.
                           
                           
                              Minden, hordozható számítógépeket és más nagyobb méretű elektronikus készülékeket tartalmazó kézipoggyász átvizsgálására tervezett robbanóanyag-felderítő eszköznek meg kell felelnie legalább a C2 szabványnak.
                           
                        
                              12.4.2.9.
                           
                           
                              Minden, hordozható számítógépeket és más nagyobb méretű elektronikus készülékeket és folyadékokat, aeroszolokat és géleket (LAGs) tartalmazó kézipoggyász átvizsgálására tervezett eszköznek meg kell felelnie legalább a C3 szabványnak.”